S Freidorf isch e Höhepunggt in der Entwicklig zum sogenannte Wohngartestil in der Schwiizer Gartekunst vom 20. Johrhundert, wo d Funktion über die strängi Orientierig an formale Gstaltigsprinzipie gsetzt het im Gegesatz zur ziitgenössisch vorherrschende Stilrichtig vom architektonische Garte. E eigene private Garte hät nüm sölle s Privileg vom riiche Bürgertum si, sondern d Fortsetzig vom Wohnruum im Freie und gstalterisch offe für wächselndi  Aktivitete (ähnlig de Konzept vom Harry Maasz z Dütschland).[2]